Спачатку прагучалі разважанні на тэму "Святымі не нараджаюцца – святымі становяцца". Вернікі даведаліся пра тое, як змагаўся Анрэй Баболя з самім сабою, "напэўна не стаў бы святым, калі б не адбыўся прагрэс у тым , што залежала ад яго". А цяжкасці, якія сустрэў святы на сваім шляху сталі для яго прыступкай, якая падняла яго вышэй, да мэты, вызначанай самім Богам. Далей святар прамовіў малітву за краіну. У цудоўным выкананні Андрэя Лугіна, саліста гурта "Laudans" прагучалі паэмы "Андрэй Баболя – мучанік беларускі"і "Мучанік за веру", аўтарства якіх, праўдападобна, належыць самому Янку Купалу! Гэтыя біяграфічныя творы апісваюць апостальскі лёс і пакутніцкую смерць святога Апекуна Беларусі. "Будзь жа, будзь Ты, Баболя, заступнікам нашым перад Ствурцам Нябесным Прадвечным, і люд свой, што любіў так, хоць вораг і страшыў, у апецэ і ласцэ мей вечна."